Byrettens kendelse om, at sagens bilag 16 skal udgå af sagen, stadfæstes
Ret: Vestre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

/

Vestre Landsret holdt den 3. januar 2012 kl. 9.00 møde på tingstedet i Viborg.

Som dommere fungerede landsdommerne Bjerg Hansen, Kirsten Thorup og
Ida Skouvig.

V.L. B-2885-11

Kærende 1, tidligere Sagsøger 1
og
Kærende 2, tidligere Sagsøger 2
mod
Indkærede (Virksomhed), tidligere Sagsøgte (Virksomhed),
Indkærede A/S, tidligere Sagsøgte A/S
og
Egernsund Tegl a.m.b.a.

Fremlagte bilag:

- kæreskrift med bilag 23-26
- brev af 23. november 2011 fra Retten i Holstebro
- udskrift af retsbogen (BS 3-549/2011)
- kæresvarskrift
- kærereplik med bilag 27 og 28.

Ved kendelse af l. november 2011 har Retten i Holstebro bestemt, at bilag 16
skal udgå af sagen.

Kendelsen er kæret af Kærende 1, tidligere Sagsøger 1 og Kærende 2,
tidligere Sagsøger 2 med påstand om, at bilag 16 (brev af 25. maj 2011 fra CJ
Murercentret A/S) skal indgå i sagen og fremlægges for syns- og
skønsmanden, subsidiært at bilag 16 skal indgå i sagen, men ikke fremlægges
for syns- og skønsmanden.

Indkærede (Virksomhed), tidligere Sagsøgte (Virksomhed), Indkærede A/S,
tidligere Sagsøgte A/S og Egernsund Tegl a.m.b.a. har påstået kendelsen
stadfæstet.



/

- 2 -

Landsretten afsagde

K e n d e l s e:

Udtalelsen fra Murercentret A/S er ensidigt indhentet efter gennemførelsen af

syn og skøn ved en isoleret bevisoptagelse efter retsplejelovens § 343.

Udtalelsen er dateret nogle få dage før sagsanlægget den 31. maj 2011.

Landsretten finder, at den praksis om fremlæggelse af ensidigt indhentede

erklæringer før sagsanlæg, der er fastslået senest ved Højesterets afgørelser i

Ugeskrift for Retsvæsen 2011.151 og 2011.3074, ikke kan overføres til den

situation, hvor der er gennemført indenretligt syn og skøn inden sagsanlægget.

Denne situation må derimod sidestilles med det tilfælde, at der efter

sagsanlæg og et gennemført syn og skøn ensidigt indhentes en erklæring

vedrørende de samme spørgsmål, som skønsmanden har vurderet.

På denne baggrund tiltræder landsretten, at bilag 16 ikke er tilladt fremlagt
under sagen.
 
De kærende må i stedet henvises til at stille supplerende spørgsmål til
skønsmanden.

Der er herefter ikke anledning til at tage stilling til de kærendes subsidiære
påstand.

Landsretten stadfæster derfor byrettens kendelse.

T h i b e s t e m m e s:

Byrettens kendelse stadfæstes.

Sagen sluttet.

Bjerg Hansen



/





/